CELEX: E2007P0003
Language: da
Date: 2007-03-08 00:00:00
Title: Sag anlagt den 8. marts 2007 af EFTA-Tilsynsmyndigheden mod Republikken Island (Sag E-3/07)

9.8.2007   
            
            
               DA
            
            
               Den Europæiske Unions Tidende
            
            
               C 186/60
            
         Sag anlagt den 8. marts 2007 af EFTA-Tilsynsmyndigheden mod Republikken Island
   (Sag E-3/07)
   (2007/C 186/09)
   Den 8. marts 2007 anlagde EFTA-Tilsynsmyndigheden, repræsenteret ved Niels Fenger og Arne Torsten Andersen som befuldmægtigede for EFTA-Tilsynsmyndigheden, Rue Belliard 35, B-1040 Bruxelles, en sag ved EFTA-Domstolen mod Republikken Island.
   Sagsøger har nedlagt påstand om, at Domstolen:
   
               1.
            
            
               fastslår, at Republikken Island ved at undlade inden for den foreskrevne frist at vedtage eller give underretning til Tilsynsmyndigheden om de foranstaltninger, der er nødvendige til gennemførelse af den i aftalen om Det Europæiske Økonomiske Samarbejdsområde, bilag II, kapitel XXIV, punkt 1a, andet led, nævnte retsakt (Europa-Parlamentets og Rådets direktiv 2002/88/EF af 9. december 2002 om ændring af direktiv 97/68/EF om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner), som tilpasset ved EØS-aftalen, jf. protokol 1 hertil, har undladt at opfylde sine forpligtelser i henhold til nævnte retsakts artikel 2 og EØS-aftalens artikel 7, og
            
         
               2.
            
            
               pålægger Republikken Island at betale sagens omkostninger.
            
         Retlige og faktiske omstændigheder samt anbringender til støtte for søgsmålet:
   
               —
            
            
               Sagen vedrører manglende gennemførelse af et direktiv om miljøbeskyttelse.
            
         
               —
            
            
               EFTA-Tilsynsmyndigheden anfører, at Islands regering ikke har forelagt nogen oplysninger, der viser, at direktivet er blevet gennemført.
            
         
               —
            
            
               EFTA-Tilsynsmyndigheden anfører, at Islands regering ikke har bestridt, at direktivet ikke er blevet gennemført.